Ο Γιώργος είναι πάρα πολύ εξυπηρετικός και το κάνει με διάθεση και ευγένεια! Μας υποδέχθηκε έχοντας διαθέσιμο χρόνο για να μας δείξει και το σπίτι, και να απαντήσει στις ερωτήσεις που είχαμε για την διαμονή μας. Οι προτάσεις του ήταν πολύ εύστοχες και η ταχύτητα απόκρισης σε ότι χρειαστήκαμε ήταν άμεση και αποτελεσματική. Δικαίως έχει αναδειχθεί σε super host!!!
Πράγματι το διαμέρισμα είναι όπως φαίνεται στις φωτογραφίες και μάς παραδόθηκε πεντακάθαρο με όλα του τα χρηστικά είδη και τις συσκευές να λειτουργούν άψογα. Η επιλογή των επίπλων και των χρωμάτων είναι καλαίσθητη και σε κάνει να θέλεις να μένεις εκεί. Ένα ακόμα θετικότατο στοιχείο ήταν ότι δεν μύριζε καθόλου τσιγάρο.
Τα κρεβάτια ήταν πάρα πολύ αναπαυτικά και τα παπλώματα πολύ ζεστά. Η μόνη εξαίρεση ήταν ότι τα μαξιλάρια ήταν σκληρού και ημίσκληρου τύπου και δεν υπήρχε μαλακό. Με την προθυμία που τον διακρίνει, πιστεύω ότι ια το διευθετούσε και, αλλά δεν τού το ζητήσαμε.
Οι πετσέτες του μπάνιου ήταν απαλές, με υπέροχη μυρωδιά φρεσκάδας. Υπήρχε σαμπουάν-αφρόλουτρο 2 σε 1, που είναι πολύ βολικό. Ίσως προσθήκη μαλακτικής κρέμας να ολοκλήρωνε την παροχή.
Στην περιγραφή τού διαμερίσματος, όσο και στην ενότητα «Η γειτονιά», αναφέρεται ότι το διαμέρισμα βρίσκεται περίπου 5 λεπτά από τον σταθμό του ΟΣΕ και δίνονται πληροφορίες για το κοντινό εμπορικό κέντρο και την συγκοινωνία. Η εγγύτητα στον σταθμό ίσως να έπρεπε να μάς υποψιάσει περισσότερο, για «τι» θα συναντούσαμε στην γειτονιά, αλλά μου ξέφυγε να ρωτήσω στην αρχική επικοινωνία.

Το διαμέρισμα αδικείται από την τοποθεσία στην οποία βρίσκεται, τόσο ως ευρύτερη περιοχή, όσο και ως «τι» αντικρύζει κανείς όταν ανεβάσει κουρτίνες, ή θελήσει να κάτσει στην βεράντα.
Κάθε βράδυ, από τον κεντρικό δρόμο ως το σπίτι, συναντούσαμε σε κάθε γωνιά, άτομα «νύχτας», που δεν μας ενέπνεαν ασφάλεια. Και οι τρεις που μείναμε στο διαμέρισμα, σκεφτήκαμε ότι αυτό θα έπρεπε να επισημανθεί, και ιδιαιτέρως σε ευάλωτα άτομα.
Γι’ αυτόν τον λόγο παρακαλέσαμε τον Γιώργο, να παρκάρουμε λίγο πιο μέσα, σε ένα άνοιγμα που υπάρχει μετά από την πυλωτή, το οποίο δεν φαίνεται απέξω. Σε εμάς το πρόσφερε πολύ ευχαρίστως.
Το απέναντι κτίριο που βλέπει κάποιος από την βεράντα τού σαλονιού και από τα 2 υπνοδωμάτια, είναι ένα διώροφο, που μάλλον χρησιμεύει ως αποθηκευτικός χώρος επιχείρησης. Στην στενή βεράντα του, υπήρχαν πεταμένα είδη, όπως άδεια κιβώτια, ένα ξεραμένο φυτό, σπασμένα αντικείμενα, και δύο μεγάλα σκυλιά.
Εάν αυτό είναι κάτι προσωρινό, πέσαμε σε άτυχη στιγμή. Εάν όμως είναι μόνιμο, ίσως ο Γιώργος να θελήσει να το λύσει, τοποθετώντας μία τέντα, μία πέργκολα τοίχου και φυτά. Έτσι και και το απέναντι άσχημο θέαμα θα κρυφτεί και το μπαλκόνι που είναι ευρύχωρο κια διαθέτει ένα ωραίο τραπέζι, θα αξιοποιηθεί, κάνοντας την χρήση της βεράντας εξίσου ευχάριστη, όπως δλδ. είναι το εξαιρετικό εσωτερικό τού σπιτιού.
Σε γενικές γραμμές ο Γιώργος πρόκειται για έναν πολύ ικανό οικοδεσπότη και ήταν χαρά μας που τον συναντήσαμε.